 

***Grad Makarska Stari Grad Sarajevo***

***SPORAZUM***

***O PRIJATELJSTVU I SURADNJI IZMEĐU***

***GRADA MAKARSKE U REPUBLICI HRVATSKOJ***

***I***

***OPĆINA STARI GRAD SARAJEVO U***

***REPUBLICI BOSNI I HERCEGOVINI***

*U ime svih građanki i građana gradova Makarske i Starog Grda u duhu iskrenog prijateljstva, gradska vijeća obaju gradova odlučila su započeto prijateljstvo formalizirati u prijateljstvo i suradnju. Suradnja treba uslijediti između građanki i građana, škola, društava, organizacija, institucija, gradskih uprava na polju kulture, obrazovanja, gospodarstva, komunalne politike, športa te na ostalim društvenim područjima.*

*Težišta suradnje pojedinačno su navedena kako slijedi:*

***Članak 1.***

***Učenici i mladež***

*Oba grada su suglasna o tome da je poticanje razmjene učenika i mladeži od posebnog značenja, tako da će se u posebnoj mjeri poticati susreti i kontakti s djecom i mladima obaju gradova. Pri tom ne igra nikakvu ulogu da li se kontakti ostvaruju na školskim, glazbenim, sportskim, kulturnim ili ostalim područjima sve dok su u skladu s idejom ovog sporazuma.*

***Članak 2.***

***Gospodarstvo i turizam***

*S obzirom na veliki turistički potencijal dvaju gradova, oba grada nastojat će unapređivati suradnju i razmjenu informacija u gospodarskom sektoru s naglaskom na turizam. Gradovi će poduprijeti provedbu projekata koji promiču turizam i svoje turističke vrijednosti s zajedničkim ciljem unaprjeđenja turističke ponude.*

***Članak 3.***

***Susreti građana, udruge***

*Oba grada su svjesna važnosti i potiču razmjenu između grupa građana i udruga.*

***Članak 4.***

***Kultura, šport i obrazovanje***

*Kulturni susreti između obaju gradova trebaju doprinijeti učvršćivanju prijateljstva te boljoj uspostavi suradnje i partnerstva. Sve kulturne, športske i obrazovne ustanove pozivaju se na sudjelovanja u razmjeni.*

***Članak 5.***

***Socijalna politika***

*Socijalno umrežavanje istovrsnih ustanova, organizacija i udruga te implementacija dobrih praksa grada partnera u cilju podizanja razine kvalitete života građana.*

***Članak 6.***

*Oba grada na sebe preuzimaju obvezu da će učiniti sve što je u njihovoj moći kako bi ostvarili ciljeve oblikovane ovim sporazumom. Time izražavaju svoju nadu i spremnost da ostvaruju i produbljuju kontakte, susrete, razmjenu informacija, prijateljstva i partnerstva između stanovnika Makarske i Starog Grada Sarajeva.*

***Članak 7.***

***Trajnost***

*Prethodni sporazum je vremenski neograničen, stupa na snagu danom njegova potpisivanju. Za dopune i izmjene istog potrebna je obostrana suglasnost.*

*KLASA:910-03/15-30/1*

*URBROJ:2147/05-04/1-15-*

*U Makarskoj, \_\_\_\_\_\_\_\_\_\_\_2015g.*

*Za Stari Grad Sarajevo Za Grad Makarsku*

*načelnik gradonačelnik*

*Ibrahim Hadžibajrić Tonći Bilić,ing*